b'\n_START_ARTICLE_\nJurbarko tiltas\n_START_SECTION_\nIstorija\n_START_PARAGRAPH_\nTai ilgiausias (494\xc2\xa0m ilgio) Lietuvoje automobili\xc5\xb3 tiltas, pastatytas \xc2\xa0137\xc2\xa0 Pilvi\xc5\xa1kiai\xe2\x80\x93\xc5\xa0akiai\xe2\x80\x93Jurbarkas\xc2\xa0 kelio 57,0\xc2\xa0km. Projekt\xc4\x85 pareng\xc4\x97 Kijevo projektavimo institutas \xe2\x80\x9eSojuzdorprojekt\xe2\x80\x9c. Rangovas\xc2\xa0\xe2\x80\x93 Rygos tilt\xc5\xb3 statybos trestas. Prad\xc4\x97tas statyti 1975\xc2\xa0m. sausio m\xc4\x97nes\xc4\xaf. 1978\xc2\xa0m. spalio 26 d. atliktas tilto sij\xc5\xb3 deformacijos patikrinimas. Tiltas atidarytas eismui 1978\xc2\xa0m. lapkri\xc4\x8dio 3 d., jam suteikta 100 met\xc5\xb3 garantija.'